Şaristanê St. Gallenî yê Swîsre de Têgêrayîşê Ciwanan ê Şorişgêran standêk akerd û seba ke PKK lîste ra bêro vetene îmzayî arê dayî. Ciwananê çalakîkeran stand de ard ziwan ke PKK cuya ekolojîke, azadîya cinîyan û cuya hempare pawena coka wa lîste ra bêro vetene.
Şaristanê Rennesî yê Fransa de zî bi beşdarîya xeylêk partî, rêxistin, komeleyanê çepgîran, sosyalîstanê sey PCF, PS, NPA, PRG, Komeleya Dostanîya Brotonî ya Kurdan çalakîya Fete de l'avenir ameye kerdene. Çalakîye de Merkezê Komelê Demokratîkî yê Kurdan ê Amara de vera qedexeyê serê PKKyî standêk akerd û îmzayî ardê dayî û waşt ke Rayberê Şarê Kurdî Ocalan bêro azadkerdene.
